Μελέτη της γωνίας του προσθίου θαλάμου στον κερατόκωνο:
Creators: name: Φραγκούλη, Ουρανία Χ.
Publisher: name: Aristotle University of Thessaloniki
Year: 2013
Subjects: Κερατόκωνος
Γωνία προσθίου θαλάμου
Κερατοειδής
Οπτική Τομογραφία Συνοχής
Πρόσθιος Θάλαμος
Ενδοφθάλμιος Πίεση
Keratoconus
Cornea
Anterior chamber angle
Ιntraocular pressure
Anterior Segment OCT

description: Η νόσος του κερατοκώνου περιγράφηκε ως ιδιαίτερη οντότητα από τους Mauchart και Taylor πριν από 265 έτη. Ωστόσο η παθογένεια και αιτιολογία της παραμένουν άγνωστες. Η διατύπωση παλαιών και νεότερων απόψεων ότι στην πάθηση συμμετέχουν όχι μόνο ο κερατοειδής αλλά και η ίριδα, ο σκληρός ή όλα τα πρόσθια μόρια του βολβού, ότι η σκληρική δυσκαμψία στον κερατόκωνο είναι χαμηλή, ότι το σύνδρομο Urrets-Zavalia αναπτύσσεται στον κερατόκωνο μετά από κερατοπλαστική, ότι στον κερατόκωνο η ενδοφθάλμια πίεση (ΕΟΠ) είναι ασυνήθιστα χαμηλή, επιτρέπουν τον απεγκλωβισμό της έρευνας από την επικρατούσα αντίληψη ότι η πάθηση είναι αποκλειστικά νόσος του κερατοειδούς. Σκοπός: να μελετηθεί η κλινικοανατομική διαμόρφωση της γωνίας του προσθίου θαλάμου στον κερατόκωνο και να γίνει σύγκριση με τη γωνία υγιών οφθαλμών. Να μελετηθεί η ΕΟΠ στις δύο ομάδες. Να εξεταστεί αν τα ευρήματα βοηθούν στην κατανόηση της παθογένειας της νόσου. Μεθοδολογία: Συγκριτική προοπτική μελέτη που περιλαμβάνει δύο ομάδες από 28 οφθαλμούς στη κάθε μία. Η ομάδα Α περιλαμβάνει 18 κερατοκωνικούς ασθενείς. Η ομάδα Β (ελέγχου) περιλαμβάνει 15 υγιείς μύωπες με κοινές διαθλαστικές ανωμαλίες. Οι ομάδες παρουσίαζαν αντιστοιχία σε φύλο, ηλικιακή κατανομή και αξονικό μήκος βολβού. Σε κάθε οφθαλμό πραγματοποιήθηκε: 1) Βιομικροσκοπία (σχισμοειδή λυχνία) 2) Αξονικό μήκος βολβού (ΙOL Master, Carl Zeiss), 3) Μέτρηση ΕΟΠ με τονόμετρο Goldmann, 4) Γωνιοσκοπία, 5) Απεικονιστική και Ποσοτική μελέτη της γωνίας με υπερήχους και με οπτική τομογραφία συνοχής (Visante AS-OCT, Carl Zeiss Meditec). Παράμετροι που διερευνήθηκαν: 1) Κροταφική Γωνία ΠΘ, 2) Ρινική Γωνία ΠΘ, 3) Aπόσταση γωνίας προς γωνία, 4) Βάθος ΠΘ, 5) Κεντρικό πάχος κερατοειδούς, 6) Άνοιγμα γωνίας ΠΘ στα 500 μm από τον σκληραίο πτερνιστήρα. Περιγραφικές στατιστικές μέθοδοι χρησιμοποιήθηκαν και συγκρίθηκαν με τη δοκιμασία t του Student t-test. Αποτελέσματα: Η μέση Ενδοφθάλμια Πίεση στους κερατοκωνικούς ήταν 11 mmHg ενώ στους υγιείς μύωπες 18 mmHg. Το μέσο αξονικό μήκος ήταν 24.2 χιλ. στους κερατοκωνικούς και 23.8 χιλ. στους υγιείς οφθαλμούς. Η μέση τιμή της κροταφικής γωνίας του ΠΘ (μοίρες) ήταν 45.09 +/- 7.3 στους κερατοκωνικούς οφθαλμούς και 35.92 +/- 6.88 στους υγιείς. Η μέση τιμή της ρινικής γωνίας ΠΘ (μοίρες) 41.01+/-5.94 για τους κερατοκωνικούς και 32.02+/- 7.3 για τους υγιείς. Απόσταση γωνίας από γωνία (χιλ.) 12.20 +/- 0.43 για κερατοκωνικούς και 11.9 + /-0.4 για υγιείς. Το Βάθος ΠΘ (χιλ.) στους κερατοκωνικούς 3.74 +/-0.34 και στους υγιείς 3.28 +/-0.2. Το άνοιγμα Γ.Π.Θ. στα 500μm (χιλ) 0.74 +/- 0.15 στους κερατοκωνικούς και 0.45 +/- 0.15 στους υγιείς. Οι διαφορές ήταν στατιστικά σημαντικές (p &lt;0.0001). Συμπεράσματα: Η έρευνά μας είναι η μόνη που έχει απεικονίσει και μετρήσει τόσο την κροταφική όσο και ρινική γωνία του ΠΘ καθώς και το άνοιγμα γωνίας στα 500 μm σε κερατοκωνικούς οφθαλμούς με Οπτική Τομογραφία Συνοχής και η μοναδική που συγκρίνει τις μετρήσεις με υγιείς μύωπες ομάδας ελέγχου ταυτισμένους ως προς ηλικία, φύλο και αξονικό μήκος βολβού. Συμπεραίνουμε ότι οι κερατοκωνικοί οφθαλμοί έχουν πιο ευρεία κροταφική και ρινική γωνία ΠΘ, πιο βαθείς πρόσθιους θαλάμους και ευρύτερη γωνία ανοίγματος (AOD 500). Τα ευρήματά μας συμβάλλουν σε πιο λεπτομερή κατανόηση της παθογένεσης του κερατοκώνου ως δυσγενεσίας όλου του προσθίου θαλάμου.
description: Keratoconus as a disease of the eye was described by Mauchart and Taylor almost 265 years ago. Although its clinical signs are well recognized, its pathogenesis remains a mystery. Οlder and recent descriptions of the disease point that 1) Apart from the cornea it may involve the iris, sclera or the whole anterior segment, 2) Scleral rigidity in keratoconus is low, 3) Urrets-Zavalia syndrome presents in keratoconic eyes following keratoplasty, 4) In keratoconus the intraocular pressure is unusually low. The above observations indicate that the notion that keratoconus is a disease affecting exclusively the cornea may not be entirely accurate. Aims: To investigate the clinico-anatomical structure of the anterior chamber (AC) angle in keratoconus and compare it with that of normal myopic eyes. To study the intraocular pressure (IOP) in both groups. To examine if our findings contribute to understanding the pathogenesis of keratoconus. Methodology: Prospective comparative study of two groups including 28 eyes each, matched for age, sex and axial length. Group A included 18 keratoconic patients. Group B (control) included 15 healthy myopic patients. Examinations in each eye: 1) Biomicroscopy (slit lamp), 2) Axial Length (IOL Master, Carl Zeiss), 3) IOP measurement (Goldmann Applanation Tonometer), 4) Gonioscopy, 5) Imaging and quantitative analysis of AC angle with high frequency ophthalmic Ultrasound (UBM) and Anterior Segment Optical Coherence Tomography (Visante AS-OCT, Carl Zeiss Meditec). Parameters examined: 1) Temporal anterior chamber (AC) angle (temporal trabecular-iris-angle), 2) Nasal AC angle (nasal trabecular-iris-angle), 3) Angle-to-angle distance, 4) Anterior chamber depth, 5) Central corneal thickness, 6) Angle opening distance at 500 μm (AOD 500). Descriptive statistics and two-tailed t-student test were used to compare the pairs of our variables. Results: Mean IOP in keratoconic eyes was 11 mmHg and in healthy myopic eyes 18 mmHg. Mean Temporal AC angle (degrees) 45.09 +/- 7.3 in keratoconic eyes and 35.92 +/- 6.88 in healthy myopic eyes. Mean nasal AC angle 41.01+/-5.94 in keratoconics and και 32.02+/- 7.3 in healthy eyes. Angle-to-angle distance (mm) 12.20 +/- 0.43 in keratoconics and 11.9 + /-0.4 in healthy eyes. AC depth (mm) was 3.74 +/-0.34 in keratoconics and 3.28 +/-0.2 in healthy eyes. Angle Opening Distance at 500 μm was 0.74 +/- 0.15 in keratoconics and 0.45 +/- 0.15 in healthy eyes. The differences were statistically significant (p &lt;0.0001). Discussion: Our study is unique. It is the only one that has imaged, analysed and measured separately the temporal and nasal AC angle and the angle opening distance at 500 μm in keratoconic eyes with Anterior Segment OCT and compared the measurements with healthy myopic eyes matched for age, sex and axial length. We conclude that keratoconic eyes have statistically significant wider temporal and nasal AC angles, deeper anterior chambers and wider angle opening distance (AOD 500) compared to healthy myopic eyes. Our results contribute further to a more detailed understanding of the pathogenesis of keratoconus and to the hypothesis that it is a type of dysgenesis involving the whole anterior segment of the eye.